Clarence Larkin teken die laaste dae se afspeel en korrelasie tussen Daniel en Openbaring baie goed. Hy beeld dit goed uit vir iemand wat in die 1920’s oorlede is. Sy begrip van die beskouing van die Skrif in verband met die laaste dae was veel beter as die meeste mense vandag. Ek praat nie van ongelowiges nie!
Sy plasing van die wegraping sou heel waarskynlik as hy vandag geleef het verder in die verdrukking in geplaas word en moontlik ook naby aan die 6de en 7de seël soos wat sekere mens op hierdie stadium dink. Die een rede waarom dit oorweeg word is dat ‘n metafoor vir die groot verdrukking ’n verwysing na die nag is. Dit is interessant dat daar verskeie verwysings is dat die Here in die nag sal terugkom! Die 10 meisies het geslaap voor hulle wakker gemaak is en hulle het lampe nodig gehad asook ekstra olie! Ekstra olie anders sal jy nie gereed wees nie.
Onthou die Here kan enige tyd vir ons afsonderlik kom en dan kom die Here weer vir die 2de keer en hierdie huidige dispensasie sal dan eindig soos ons dit ken. Soos ons die tyd sien nader kom moet ons erns maak met die Woord van die Here rondom die afspeel van hierdie gebeure rondom die laaste dae.
Mattheus 25:1 Dan sal die koninkryk van die hemele wees soos tien maagde wat hulle lampe geneem en uitgegaan het om die bruidegom te ontmoet.